Dôvodová správa

A/ Úvod

Rozvojový program priorít verejných prác zostavuje Ministerstvo výstavby a regionálneho rozvoja SR (ďalej len ministerstvo) na obdobie troch rokov a predkladá každoročne do 31. júla na schválenie vláde na základe zákona Národnej rady Slovenskej republiky č. 254/1998 Z. z. o verejných prácach.

Popri iných legislatívnych predpisoch vzájomne súčinných v investičnom procese stavieb predstavuje zákon o verejných prácach kontrolný mechanizmus štátu v oblasti systému technickej kontroly, uskutočňovaný prostredníctvom jeho nástrojov. Rozvojový program priorít verejných prác je jedným z nástrojov zákona, ktorého úlohou je sledovanie prípravy verejných prác. Rozvojový program priorít neslúži na prideľovanie, resp. prerozdeľovanie verejných prostriedkov. Vykonávanie činností podľa zákona o verejných prácach je v súlade s požiadavkami EÚ smerom k členskému štátu na výkon kontrolných činností zahŕňajúcich všetky hľadiská technického, finančného alebo administratívneho (správneho) charakteru, ktoré sú rozhodujúce pre účinné využitie poskytnutých prostriedkov.

	Ciele, priority a opatrenia, ktoré v skrátenom programovacom období rokov 2004 až 2006 budú financované z prostriedkov Európske únie, ale aj národných zdrojov, definuje Národný rozvojový plán. Schválením Národného rozvojového plánu vláda SR potvrdila smerovanie hospodárskeho a sociálneho rozvoja v tomto trojročnom období. Slovenská republika chce postupne dosiahnuť úroveň prevyšujúcu 54% priemer HDP na obyvateľa v krajinách Európskej únie. V Národnom rozvojom pláne sú v podstate premietnuté aj zámery štrukturálnej a regionálnej politiky Európskej únie, vyrovnať rozdiely v rámci zjednotenej Európy. Táto politika sa uskutočňuje poskytovaním finančnej pomoci do regiónov. Prioritu majú regióny ekonomicky a sociálne zaostalé. K splneniu tohto cieľa by mali pomôcť finančné príspevky zo štrukturálnych fondov a Kohézneho fondu. 

Zabezpečovanie cieľov, priorít a opatrení stanovených Národným rozvojovým plánom je sčasti napĺňané verejnými prácami. Pre ich plynulú prípravu je v intenciách zákona o verejných prácach zostavený návrh Rozvojového programu priorít verejných prác na roky 2005 až 2007 (ďalej len návrh RPPVP na roky 2005 až 2007). V rokoch 2005 a 2006, ktoré sú druhým a tretím rokom skráteného programovacieho obdobia, je návrh RPPVP na roky      2005 až 2007 prepojený na Národný rozvojový plán, Sektorový operačný program (SOP)  Priemysel a služby, SOP Poľnohospodárstvo a rozvoj vidieka, Operačný program (OP) Základná infraštruktúra. Rok 2007 už  zasahuje do ďalšieho (predpokladá sa sedemročné) plánovacieho obdobia.

B/ Zostavenie návrhu RPPVP na roky 2005 až 2007

Pri zostavovaní návrhu RPPVP na roky  2005 až 2007  ministerstvo vychádzalo z objemu kapitálových výdavkov štátneho rozpočtu vrátane VPS na rok 2004, ktorý predstavuje cca 33,5 mld. Sk. Pre novozačínané verejné práce v roku 2005 je uvažované          použitie cca 11,6 % z uvedenej čiastky, vo finančnom vyjadrení cca 3,9 mld. Sk.                   Na dokončovanie rozostavaných verejných prác tak zostáva cca 29,6 mld. Sk. 

V rezortných rozvojových programoch a rozvojových programoch krajov na roky 2005 až 2007 bolo požadované zaradiť do návrhu RPPVP na roky 2005 až 2007, so začatím v programových rokoch, 298 rozvojových verejných prác (vrátane úprav a doplnkov akceptovaných v rámci medzirezortného pripomienkového konania) s predpokladanými nákladmi celkom cca 442,0 mld. Sk. Vykonaním kontroly stupňa projektovej prípravy a preskúmaním naplnenia zákonom stanovených kritérií nevyhovelo 45 verejných prác za cca 111,0 mld. Sk. 
      
Do návrhu RPPVP na roky 2005 až 2007 boli zaradené všetky verejné práce,          pri ktorých sa predpokladá spolufinancovanie s fondmi Európskej únie, spĺňajúce kritériá ust. §8 ods.(2) zákona o verejných prácach, najmä o navrhovanej cene viac ako      40,0 mil. Sk. 

Pri verejných prácach  financovaných z domácich zdrojov, okrem navrhovanej ceny kritériom je hlavne napĺňanie hospodárskej a sociálnej politiky vlády, súlad s medzinárodnými zmluvami, vzájomný súlad medzi rezortnými rozvojovými programami a rozvojovými programami krajov, zabezpečenie finančných zdrojov, prínos verejnej práce pre zamestnanosť a ochranu zdravia obyvateľstva a životného prostredia,  s dôrazom            na usmerňovanie verejných investícií do ekonomicky slabých regiónov. 

	B. 1.  Celkový prehľad

	Návrh RPPVP na roky 2005 až 2007 je zostavený z 253  prioritných verejných prác na začatie, s celkovými predpokladanými nákladmi cca 331,0 mld. Sk. Ich realizácia je uvažovaná v rozpätí rokov 2005 až 2019. Výška predpokladaných nákladov je ovplyvnená predovšetkým zaradením stavieb Vážska vodná cesta v úseku Komárno - Žilina, na základe uznesenia vlády SR 463/2002, s predpokladanými nákladmi 38,7 mld. Sk, Osobná stanica Bratislava - filiálka s predpokladanými nákladmi 11,3 mld. Sk (program quick star), Nosný systém MHD Metro Bratislava s predpokladanými nákladmi 17,4 mld. Sk, D1 Hričovské Podhradie - Lietavská Lúčka s predpokladanými nákladmi 14,1 mld. Sk, D1 Višňové - Dubná Skala s predpokladanými nákladmi 12,0 mld. Sk,  D1 Hubová - Ivachnová s predpokladanými nákladmi 14,3 mld. Sk, D1 Jánovce - Jablonov za 10,7 mld. Sk, Nové Mesto nad Váhom - Púchov, modernizácia trate s predpokladanými nákladmi 17,2 mld. Sk, D1 Turany - Hubová s predpokladanými nákladmi 17,0 mld. Sk a ďalších siedmich stavieb, ktorých predpokladané náklady sú v rozpätí 5,0 až 10,0 mld. Sk.        

Prehľad objemov na začínané verejné práce spolu a v jednotlivých rokoch 

2005 až 2007	2005	2006	2007	
VP	mil. Sk	VP	mil. Sk	VP	mil. Sk	VP	mil. Sk	
253	38 395,1	97	9 520,2	92	17 665,1	64	11 209,8	

 89359,5
Finančné krytie prioritných verejných prác na roky 2005 - 2007
navrhovaných na začatie v roku  2005 podľa zdrojov 
 74717,3
Predpokladané náklady na verejnú prácu
celkové:
z toho stavebné:
mil. Sk
mil. Sk
 3855,7
 9520,2
 1869,2
 3435,0
 0,0
 0,0
 23,3
 7,5
 40,5
Zdroj finančného krytia pre celú SR
 0,1
 0,2
 0,0
 0,0
mil.Sk
%
 36,1
 19,6
 67,1
 0,7
 100,0
zo štátneho rozpočtu
z rozpočtu vyšších územných celkov
z rozpočtu obcí
zo štátnych dlhopisov
z úverov so zárukou štátu
z Kohézneho fondu
zo štrukturálnych fondov
z iných zdrojov
zo súkromných zdrojov
 262,4
 2,76
Spolu

C/ Vyhodnotenie návrhu RPPVP na roky 2005 až 2007

Vyhodnotenie návrhu RPPVP na roky 2005 až 2007 je spracované z pohľadu dvoch základných kritérií, územného - podľa regiónov na úrovni NUTS II a programového - väzba na Národný rozvojový plán a Rámec podpory spoločenstva.

C. l.  Z hľadiska územného - podľa regiónov na úrovni NUTS II so zameraním 
         na rok 2005

Vychádzajúc zo základných štatistických ukazovateľov sociálnej a ekonomickej úrovne regiónov na úrovni NUTS II, všetky regióny okrem bratislavského kraja sú                  v porovnateľnej úrovni a riešia podobné problémy. Preto návrh RPPVP na roky 2005 až 2007 je zostavený tak, aby verejné investície určené na prípravu a uskutočňovanie verejných prác, ktorých prostredníctvom štát zabezpečuje riešenie najnaliehavejších úloh v oblasti hospodárskeho a sociálneho rozvoja, boli prednostne smerované do zaostalých a štrukturálne postihnutých regiónov západného, stredného a východného Slovenska. 
 
Prehľad o alokácii finančných zdrojov na začatie verejných prác v jednotlivých regiónoch Slovenska a rokoch 
																									
Región	2005	2006	2007	
	mil. Sk	%	mil. Sk	%	mil. Sk	%	

bratislavský kraj	
  898,5	
 9,4	
3 340,5	
18,9	
216,5	
2,0	
západné Slovensko
(trnavský, nitriansky, trenčiansky)	
2 761,8	
29,0	
1 653,6	
9,4	
1 021,5	
9,1	
stredné Slovensko
(banskobystrický, žilinský)	
3 739,2	
39,3	
8 582,0	
48,6	
4 924,8	
43,9	
východné Slovensko
(košický, prešovský)	
2 120,7	
22,3	
4 089,0	
23,1	
5 047,0	
45,0	

Slovensko spolu	
9 520,2	
100,0	
17 665,1	
100,0	
11 209,8	
100,0	
Poznámka: prehľad o jednotlivých verejných prácach a zdrojoch financovania v členení podľa
                 regiónov je v prílohe č. 1.

	Návrh RPPVP na roky 2005 až 2007 ako celok i z pohľadu roka 2005 vyššie stanovený zámer napĺňa. Rozdiely vo výške zdrojov medzi preferovanými regiónmi Slovenska (západné, stredné, východné) v jednotlivých rokoch programového obdobia ovplyvňujú investície do dopravných stavieb. Postup ich realizácie vychádza z rozvojových koncepcií Ministerstva dopravy, pôšt a telekomunikácií SR.

V regióne západné Slovensko sa v roku 2005 predpokladá začatie projektu v oblasti dopravy (Kohézny fond) Trnava - Nové Mesto nad Váhom, modernizácia trate II. časť,            s objemom na tento rok celkom 1 309,0 mil. Sk. V regióne stredné Slovensko v roku 2005 je to začatie verejnej práce v priorite Dopravná infraštruktúra (štrukturálne fondy)                  R1 Žarnovica - Šášovské Podhradie, II. etapa s  objemom 600,0 mil. Sk a projektu v oblasti dopravy (Kohézny fond) Modernizácia trate Žilina - Krásno nad Kysucou s objemom 1 163,0 mil. Sk. V regióne východné Slovensko sú pripravované dopravné projekty, avšak v roku začatia 2005 s nižšími objemami, čo spôsobuje určitú disproporciu oproti porovnateľným regiónom. Naproti tomu sa predpokladajú zvýšené investície v priorite „Environmentálna infraštruktúra“. S cieľom čerpania štrukturálnych fondov je v regióne východné Slovensko v tomto roku pripravovaných na začatie 27 verejných prác.

V rokoch 2006 a 2007 sa predpokladá zvýšenie alokácie zdrojov, predovšetkým v oblasti dopravných stavieb, už do regiónov stredného a východného Slovenska. Prioritou je záväzok vlády SR smerom k zahraničnému  investorovi, dobudovať v roku 2006 diaľničné prepojenie lokality výstavby nového závodu v Žiline. V regióne východné Slovensko, okrem už uvedených dopravných investícií, sú zároveň v príprave veľké vodohospodárske investície. Projekty v oblasti životného prostredia (Kohézny fond) - Zásobovanie pitnou vodou a kanalizácia v mikroregióne Bodvy, Južný Zemplín - zásobovanie pitnou vodou, kanalizácia a ČOV, Zásobovanie pitnou vodou a kanalizácia v mikroregióne Hornád a Slanec, Úpravňa vody Starina a zdvojenie prívodného potrubia, Prešov - pitná voda a kanalizácia v povodí Torysy, Pitná voda a odkanalizovanie v povodí rieky Tople, Vodná nadrž Tichý Potok. Tomu  zodpovedajú výšky predpokladaných zdrojov. V regióne stredné Slovensko predovšetkým výrazné zvýšenie v roku 2006. V regióne východné Slovensko, v  porovnaní s rokom 2005, takmer dvojnásobné zvýšenie zdrojov v roku 2006 a viac ako dvojnásobné v roku 2007. Zároveň, práve z dôvodu postupného ukončovania veľkých dopravných projektov v oblasti diaľnic a modernizácie železníc dochádza k postupnému znižovaniu zdrojov na začínané verejné práce v regiónoch bratislavský kraj a západné Slovensko. Výšku zdrojov na začínané verejné práce v roku 2006 v bratislavskom kraji podstatne ovplyvňuje príprava výstavby Nosného systému MHD Metro Bratislava.

	Podľa Národného rozvojového plánu v rámci Cieľa 1, v súvislosti s príspevkom            zo štrukturálnych fondov, na roky 2004 až 2006 je to cca 1 041,0 mil. EUR, sú na čerpanie pomoci oprávnené tri regióny NUTS II - západné Slovensko (trnavský, nitriansky a trenčiansky kraj), stredné Slovensko (banskobystrický a  žilinský kraj), východné Slovensko (košický a prešovský kraj). Rámec podpory spoločenstva uvádza príspevok Kohézneho fondu, na roky 2004 až 2006 je to medzi cca 489,5 mil. EUR až 662,6 mil. EUR, ktorý pokrýva celú krajinu. 

Prehľad o alokácii finančných zdrojov na začatie verejných prác s väzbou na Národný rozvojový plán a Rámec podpory spoločenstva, v jednotlivých regiónoch Slovenska a rokoch ( len spolufinancované so štrukturálnymi fondmi a Kohéznym fondom).

Región NUTS II	2005	2006	2007	
	mil. Sk	%	mil. Sk	%	mil. Sk	%	

bratislavský kraj	
  315,5	
4,5	
  290,3	
6,7	
  30,0	
1,1	
západné Slovensko
(trnavský, nitriansky, trenčiansky)	
2 240,8	
31,7	
  844,1	
19,6	
 895,0	
33,2	
stredné Slovensko
(banskobystrický, žilinský)	
2 794,8	
39,6	
  327,0	
7,6	
 866,8	
32,1	
východné Slovensko
(košický, prešovský)	
  1 707,3	
24,2	
2 841,0	
66,1	
  905,0 	
33,6	

Slovensko spolu	
7 058,4	
100,0	
4 302,4	
100,0	
2 696,8	
100,0	
C. 2.  Z hľadiska programového - súbor verejných prác pripravovaných na čerpanie
                štrukturálnych fondov a Kohézneho fondu
       
Realizácia Rámca podpory spoločenstva je zabezpečovaná prostredníctvom štyroch operačných programov a Kohézneho fondu. Návrh RPPVP na roky 2005 až 2007 je zostavený z verejných prác, ktoré sú prioritami dvoch operačných programov - SOP Priemysel a služby, OP Základná infraštruktúra a z verejných prác, ktoré predstavujú projekty v oblasti dopravy a projekty v oblasti životného prostredia, spolufinancované              s Kohéznym fondom. Verejné práce priorít SOP Poľnohospodárstvo a rozvoj vidieka v návrhu RPPVP na roky 2005 až 2007 absentujú. Podľa vyjadrenia ministerstva pôdohospodárstva, z pohľadu rezortu i vo väzbe na uvedený operačný program, v súčasnosti projekty charakteru verejných prác nemá.

V programovom období rokov 2005 až 2007 sú pripravované aj verejné práce financované výlučne z domácich zdrojov. Sú nimi zabezpečované naliehavé úlohy hospodárskeho a sociálneho rozvoja štátu v oblasti vodohospodárskej, životného prostredia, školstva, štátnej správy, zdravotníctva, ostatnej technickej infraštruktúry, justície, kultúry,  výstavby diaľnic a rýchlostných ciest, ktorých financovanie je nad rámec možností zdrojov európskych fondov. Tieto sú v návrhu RPPVP na roky 2005 až 2007 samostatnou skupinou priorít Bez väzby na zdroje EÚ.

Počítačový program ministerstva umožňuje vybrať zostavy podľa jednotlivých operačných programov a príslušných priorít, pre Kohézny fond v členení podľa druhu projektu (doprava, životné prostredie) a pre priority financované výlučne z domácich zdrojov, v rôznych kombináciách, napr. podľa územnosprávneho členenia, príslušného roku začatia a pod. Pôvodným zámerom bolo v prílohovej časti návrhu RPPVP na roky 2005 až 2007 prezentovať stav prípravy priorít i z pohľadu ich väzby na Národný rozvojový plán a Rámec podpory spoločenstva. To by však znamenalo zdvojnásobenie rozsahu materiálu (tabuľkových príloh). Stav prípravy verejných prác spolufinancovaných so zdrojmi Európskej únie je spracovaný v nasledujúcej časti dôvodovej správy s tým, že jednotlivé zostavy je možné predkladateľom a ostatným zainteresovaným, podľa požiadavky v elektronickej alebo písomnej forme, poskytnúť. Kontaktná adresa MVRR SR, odbor verejných prác. Poznamenávame, že číselné označenie programov a priorít uvádzané v nasledujúcej časti materiálu korešponduje s číselným označením podľa počítačového programu ministerstva.

1.	SOP Priemysel a služby

V návrhu RPPVP na roky 2005 až 2007, v rámci SOP Priemysel a služby je zaradených osem verejných prác. V jednotlivých rokoch programového obdobia podľa priorít, v roku 2005 vrátane zdrojov, nasledovne 
                                                                                                                         V mil. Sk   
Priorita		 Rok 	2005	Rok 2006 	Rok 2007 	
	počet	ERDF	domáce zdroje	počet	počet	
1 Zvyšovanie konkurencieschopnosti
 priemyslu a určitých služieb s využitím
 domáceho rastového potenciálu	3	  109,8	28,4	 2	-	
2 Rozvoj CR, kultúry a kúpeľníctva	2	      3,2	45,8	-	1	

Vzhľadom na vyššie (str. 2. tretí odstavec) uvedený spôsob zaraďovania tejto kategórie verejných prác do návrhu RPPVP na roky 2005 až 2007 sa javí, že príprava verejných prác v rámci SOP Priemysel a služby je nepostačujúca, respektíve je možné, že ich príprava je zabezpečovaná v rozpore   so zákonom o verejných prácach.

1.	OP Základná infraštruktúra

V rámci OP Základná infraštruktúra je podľa návrhu RPPVP na roky 2005 až 2007 v príprave spolu 67 verejných prác, v jednotlivých rokoch programového obdobia podľa priorít, v roku 2005 vrátane zdrojov, nasledovne
											       V mil. Sk
Priorita		Rok 2005		Rok 2006 	Rok 2007 	
	počet	ERDF	domáce zdroje	počet	počet	
4  Dopravná infraštruktúra	10	  880,0	185,4	 5	-	
5  Environmentálna infraštruktúra	21	781,8	285,4	14	10	
6  Lokálna infraštruktúra	5	  94,4	63,6	1	1	

	5.  Kohézny fond     
      	
	Kohézny fond je určený na financovanie veľkých infraštrukturálnych projektov           nad 10 mil. eur v oblasti dopravy a v oblasti životného prostredia, s podmienkou                  rovnomerného rozdelenia zdrojov. Návrh RPPVP na roky 2005 až 2007 predpokladá prípravu celkom 45 projektov Kohézneho fondu, z toho 19 projektov s rokom začatia 2007. Vzhľadom na to, že rok 2007 je už rokom ďalšieho programového obdobia Európskej únie, informáciu viažucu sa k verejným prácam začínaným v roku 2007 v tomto rozsahu považujeme v súčasnosti za postačujúcu. Situáciu v príprave projektov Kohézneho fondu v rokoch 2005 a 2006 dokumentujú nasledovné údaje
												     V mil. Sk
		    Rok      	2005		  Rok	2006	
Priorita	počet	KF	domáce zdroje	počet	KF	domáce zdroje	
7 Projekty v oblasti dopravy	3	2 201,0	421,0	-	-	-	
8 Projekty v oblasti životného prostredia	11	1 234,0	721,0	12	2 400,6	670,8	

       6.  Bez väzby na zdroje EÚ

Plnenie záväzkov Slovenskej republiky, prijatých vo vzťahu k Európskej únii,            vo vzťahu k významným zahraničným investorom, k zaostávajúcim regiónom, ale aj             pri odstraňovaní dlhodobo neriešených problémov v oblasti zdravotníctva, školstva, kultúry a pod. sa v programovom období rokov 2005 až 2007 predpokladá zabezpečovať verejnými prácami financovanými výlučne z domácich zdrojov. Prehľad o týchto aktivitách je uvedený v nasledovnej tabuľke, v roku 2005 vrátane výšky predpokladaných  domácich zdrojov
											    V mil. Sk
Priorita	    Rok	2005	R.  2006 	R.  2007 	
	počet	domáce zdroje	počet	počet	
 9 Vodohospodárske verejné práce	13	 429,6	8	7	
10 Verejné práce na zlepšenie životného prostredia	  2	   22,0	1	2	
11 Verejné práce pre školstvo	  1	   50,0	1	1	
12 Verejné práce pre štátnu správu	  2	   87,5	2	-	
13 Verejné práce pre zdravotníctvo	-	 -	4	-	
14 Verejné práce ostatnej technickej infraštruktúry	10	 308,0	26	9	
15 Verejné práce pre justíciu	  1	4,0	2	2	
16 Verejné práce pre kultúru	  3	   42,9	3	-	
17 Výstavba diaľnic a rýchlostných ciest	10	 1 450,0	10	12	
18 Výstavba nájomných bytov	-	-	1	-	

Podľa návrhu RPPVP na roky 2005 až 2007 by sa formou financovania z domácich zdrojov malo v roku 2005, s objemom 2 461,8 mil. Sk, začať 42 verejných prác, predovšetkým  v oblasti vodohospodárskej, ostatnej technickej infraštruktúry a vo výstavbe diaľnic a rýchlostných ciest. Obdobná situácia je i v ďalších rokoch 2006  a 2007, pokiaľ sa týka počtu verejných prác. V uvedených rokoch sa predpokladá výrazné zvýšenie domácich zdrojov. Pre verejné práce začínané v roku 2006 cca 13,5 mld. Sk, z toho cca 9,0 mld. Sk     na výstavbu diaľnic a rýchlostných ciest pripravovaných do realizácie pri spoluúčasti súkromných zdrojov (8,6 mld. Sk program PPP). Pre verejné práce začínané v roku 2007 cca 8,5 mld. Sk, z toho 7,9 mld. Sk na výstavbu diaľnic a rýchlostných ciest (2,8 mld. Sk program PPP). 

D/ Stav prípravy verejných prác

	Ministerstvo cez rozvojový program priorít, ktorý je jedným z kontrolných  nástrojov zákona o verejných prácach, vykonáva sledovanie prípravy verejných prác s navrhovanou cenou vyššou ako 40,0 mil. Sk. Výsledkom tohto procesu je zabezpečovanie účinného využitia verejných financií poskytovaných v rámci štátneho rozpočtu a rozpočtu Európskej únie, ktorými sú zabezpečované politiky štátu a Európske únie. 

	Návrh RPPVP na roky 2005 až 2007 je zostavený z verejných prác, ktorých stupeň prípravy zodpovedá predpokladanému roku začatia. Minimálne na úrovni vypracovaného stavebného zámeru je stupeň prípravy verejných prác navrhovaných na začatie v roku 2005. Prehľad o stave ich prípravy je v prílohe 3.

	Vzhľadom na to, že príprava verejnej práce predstavuje legislatívne upravený postup zabezpečovaný v určitom časovom úseku, v návrhu RPPVP na roky 2005 až 2007 sú             na začatie v rokoch 2006 a 2007 zaradené verejné práce, ktorých príprava predpokladá už v roku 2005 finančné zdroje v celkovej výške celkom 603,4 mil. Sk, z verejných investícií 562,8 mil. Sk. Prehľad verejných prác na začatie v rokoch 2006 a 2007 a o predpokladaných zdrojoch na ich prípravu roku 2005 je uvedený v nasledovnej tabuľke 

Č. VP	Stavba	Objem v mil. Sk	Z toho VI	
13 13 6 15	Rozšírenie ubytovacej kapacity pre výkon väzby Žilina	0,7	0,7	
13 14 6 15	Technické zhodnotenie budovy Okresného súdu Bratislava	3,0	3,0	
18 36 4 5	Úprava Podlužianky, dokomplet. výstavby múrov II. Levice	3,0	3,0	
18 62 5 8	Protipovodňové opatrenia v SR, BB - ochrana mesta II. et.	      15,0	    15,0	
18 88 5 8	Aglomerácia Šurany	        2,4	       -	
18 89 5 8	Aglomerácia Vráble	        2,6	       -	
18 90 5 8	Aglomerácia Dunajská Streda	        2,2	       -	
18 91 5 8	Aglomerácia Nové Zámky	        2,2	       -	
18 92 5 8	Aglomerácia Veľký Meder	        2,1	       -	
18 93 5 8	Aglomerácia Sereď	        3,0	       -	
18 96 5 8	Aglomerácia Želiezovce	        2,1	       -	
21 6 4 6	SÚSCCH Banská Bystrica, rekonštrukcia budovy	        2,0	-	
24 3 6 16	Štátna vedecká knižnica Košice	2,0	 2,0	
24 4 6 16	Východoslovenská galéria Košice	5,1	 5,1	
69 9 6 14	Nosný systém MHD Metro Bratislava	    500,0	  500,0	
74 19 4 4	Preložka cesty II/547 v úseku mesta Krompachy	41,0	31,0	
79 1 6 16	Výstavba knižnice J. Fándlyho v Trnave	 3,0	 3,0	
79 2 4 5	Ekologizácia Váhu Hlohovec - Drahovce	 3,0	 0,0	
79 3 1 1	Technopolis Port Leopoldov - Červeník	 9,0	 0,0	

E/ Štátna expertíza

	S cieľom posúdiť hospodárnosť vynakladania verejných investícií pri optimálnom navrhovanom riešení stavebných zámerov, v súlade s ust. §10 ods. (2) zákona 254/1998 Z. z. o verejných prácach, na základe žiadosti predkladateľa alebo obce, ministerstvo vykonáva štátnu expertízu. Štátna expertíza sa vykonáva na každú verejnú prácu, ktorej navrhovaná cena je vyššia ako 200,0 mil. Sk s výnimkou verejných prác, ktoré obstaráva Ministerstvo zahraničných vecí SR pre svoju činnosť v zahraničí a s výnimkou verejných prác                   pre zabezpečenie obrany a bezpečnosti štátu.

	V návrhu RPPVP na roky 2005 až 2007 je zaradených nasledovných 28 verejných prác so začatím v roku 2005, na ktoré sa vzťahuje povinnosť podať v termíne podľa ust. §10 ods. (4) zákona o verejných prácach žiadosť o vykonanie štátnej expertízy

13 11 6 15          Výstavba ústavu na výkon väzby a rekonštrukcia O a POO Žabí majer
18 41 5 8
18 23 5 8

18 8 5 8
18 82 5 8
18 75 4 5
18 78 5 8
18 1 4 5
18 53 6 9
18 79 5 8
18 99 4 5
18 101 4 5
21 5 4 6	Rekonštrukcia kanalizácie, Bratislava - Ružinov
Vážska vodná cesta, I. časť, etapa I. - III., obce Považia v úseku Komárno- Žilina
Ochrana vodných zdrojov Trenčianskeho regiónu
Prioritné protipovod. opatrenia v SR, B. Bystrica - ochrana intravil., I. etapa
Rozšírenie skupinového vodovodu, Terchová
Košice - kanalizácia a ČOV, VVS, a. s.,
Svidník - Medzianky, prívod vody z VN Starina
Riešenie odtokových pomerov v starom koryte Dunaja, D. Streda
Horný Zemplín - Humenné, kanál a ČOV, VVS a.s.
Protipovodňová ochrana Slovenska, druhá etapa
Protipovodňová ochrana Slovenska, tretia etapa
Východoslovenský ústav srdcových chorôb, dostavba VÚSCH, Košice	
21 1 6 13	NsP Ružinov - Interný pavilón a internát, Bratislava	
24 1 6 16	Rekonštrukcia historickej budovy SND	
29 74 6 17
29 36 4 4
29 71 6 17
29 43 5 7
29 49 6 17
29 65 4 4
29 7 6 17
29 19 4 4
29 22 6 17	R1 Beladice - Tekovské Nemce
Elektrifikácia trate Zvolen - Lučenec - Fiľakovo
R2 Žiar nad Hronom, obchvat
Modernizácia trate Žilina - Krásno nad Kysucou
D3 Hričovské Podhradie - Žilina
Žilina Teplička, zriaďovacia stanica
Košice, Prešovská - Sečovská, III. etapa
Peronizácia stanice, Poprad
R6 Svidník, obchvat	
74 17 4 5            Vodovody, kanalizácie a ČOV obcí údolia Kaňapty a údolia Bodvy
74 26 4 4	    II/547 Košice, Alpinka - Jahodná, II. etapa
74 31 1 2             Dóm svätej Alžbety - reštaurátorské práce
79 12 1 2	    Aquapark  Šintava.

Závery

1. Návrh  RPPVP na roky 2005 až 2007 je zostavený v novom poňatí, hlavne pokiaľ sa týka jeho prepojenia na  Národný rozvojový plán a Rámec podpory spoločenstva. Je ho potrebné chápať ako jeden z nástrojov zákona o verejných prácach, ktorým ministerstvo zabezpečuje sledovanie prípravy verejných prác a  zdrojov pre ich financovanie. 

2. Na základe návrhu RPPVP na roky 2005 až 2007 sa konštatuje, že príprava projektov verejných prác pre spolufinancovanie so štrukturálnymi fondmi a Kohéznym fondom sa vyvíja vcelku priaznivo. Vytvára sa predpoklad pre plynulé čerpanie disponibilných zdrojov Európskej únie.

3. Stavby verejných prác z návrhu RPPVP na roky 2005 až 2007 vychádzajú zo stavebných zámerov, ktoré v zmysle zákona o verejných prácach predkladateľ zabezpečuje na každú verejnú prácu s navrhovanou cenou vyššou ako 40,0 mil. Sk. Ich súlad s koncepciami rozvoja odvetví a krajov, hospodárne využitie verejných investícií a úplnosť dokumentácie preveril predkladateľ. V ďalšej príprave sa dostávajú do kontrolného režimu ministerstva z hľadiska technického, finančného a administratívneho, ktorý je v súlade s platnou legislatívou Slovenskej republiky a zároveň spĺňa požiadavky Európskej únie smerom k členskému štátu, s cieľom účinného využitia poskytnutých prostriedkov.

4. Návrh RPPVP na roky 2005 až 2007 bol zostavený pred schválením Východísk rozpočtu verejnej správy na roky 2005 až 2007 uznesením vlády SR 429 z 5. mája 2004.                Pre stanovenie výšky použiteľných zdrojov štátneho rozpočtu pre verejné práce programované na začatie v roku 2005 bol použitý objem 33,5 mld. Sk kapitálových výdavkov štátneho rozpočtu vrátane VPS na rok 2004. Na verejné práce začínané v roku 2005 sa navrhuje cca 11,6%, vo finančnom vyjadrení 3,9 mld. Sk zdrojov ŠR. Podľa vládou SR schválených východísk rozpočtu verejnej správy sa v roku 2005 uvažuje objem cca 30,9 mld. kapitálových výdavkov. Návrh RPPVP na roky 2005 až 2007 nepredstavuje plán, jeho úlohou je kontrola technickej prípravy verejných prác s cieľom transparentného a hospodárneho využitia verejných financií pri ich realizácii. Konečné rozhodnutie začať (resp. nezačať) realizáciu konkrétnej verejnej práce v príslušnom roku podľa programu je na rozhodnutí predkladateľa, pri využití zdrojov EÚ príslušného riadiaceho orgánu. Vzhľadom na uvedené je možné konštatovať, že návrh RPPVP na roky 2005 až 2007 je v intenciách Východísk rozpočtu verejnej správy na roky 2005 až 2007. 

Vysvetlivky skratiek v tabuľkových prílohách návrhu RPPVP na roky 2005 až 2007

RVP    rozvojová verejná práca - priorita
OVP   ostatná verejná práca

Identifikačné číslo verejnej práce
1. číslo - označuje číslo predkladateľa (rezortu, úradu samosprávneho kraja), podľa číselníka
               ústredných štátnych orgánov, orgánov štátnej správy a niektorých ďalších
               verejnoprávnych  inštitúcií v SR z Opatrenia Štatistického úradu SR 291/2000 Z. z.,
               samosprávnym krajom sú čísla pridelené počítačovým programom ministerstva.
2. číslo - je poradové číslo verejnej práce u predkladateľa, určené počítačovým  programom
               ministerstva;
3. číslo - označuje číslo programu (v nadväznosti na Rámec podpory spoločenstva
               a financovanie z  domácich zdrojov), určené počítačovým programom ministerstva;
4. číslo - je číslo priority určené počítačovým programom ministerstva.

K bodu 1. - číslo predkladateľa 

  3     Úrad vlády SR
13     Ministerstvo spravodlivosti SR
14     Národný bezpečnostný úrad
18     Ministerstvo životného prostredia SR
20     Ministerstvo školstva SR
21     Ministerstvo zdravotníctva SR
24     Ministerstvo kultúry SR
29     Ministerstvo dopravy, pôšt a telekomunikácií SR
32     Štatistický úrad SR
69     Bratislavský samosprávny kraj
74     Košický samosprávny kraj
76     Nitriansky samosprávny kraj
79     Trnavský samosprávny kraj
80     Žilinský samosprávny kraj.

K bodom 3. a 4. - čísla a názvy programov, čísla a názvy priorít

1  Sektorový operačný program Priemysel a služby
     1  Zvyšovanie konkurencie schopnosti priemyslu a určitých  služieb s využitím domáceho
         rastového potenciálu
     2  Rozvoj cestovného ruchu, kultúry a kúpeľníctva

4  Operačný program Základná infraštruktúra
    4  Dopravná infraštruktúra
    5  Environmentálna infraštruktúra
    6  Lokálna infraštruktúra

5  Kohézny fond
    7  Projekty v oblasti dopravy
    8  Projekty v oblasti životného prostredia

6  Bez väzby na zdroje EÚ
    9  Vodohospodárske verejné práce
   10 Verejné práce na zlepšenie životného prostredia
   11 Verejné práce pre školstvo
   12 Verejné práce pre štátnu správu
   13 Verejné práce pre zdravotníctvo
   14 Verejné práce ostatnej technickej infraštruktúry
   15 Verejné práce pre justíciu
   16 Verejné práce pre kultúru
   17 Výstavba diaľnic a rýchlostných ciest
   18 Výstavba nájomných bytov.